বীণা নন্দকুমার

বীণা নন্দকুমার হলেন একজন ভারতীয় অভিনেত্রী যিনি মূলত মালায়লাম চলচ্চিত্র জগতের সাথে যুক্ত। তার অভিনীত উল্লেখযোগ্য চলচ্চিত্রের মধ্যে রয়েছে কেত্তিওলানু এন্টে মালাখা (২০১৯), ভীষ্ম পারভম (২০২২) এবং সত্যনাথন ভয়েস (২০২৩)।

 কর্মজীবন 
বীণা নন্দকুমার ২০১৭ সালে মুক্তিপ্রাপ্ত সেন্থিল রাজ পরিচালিত মালায়ালাম চলচ্চিত্র কদমকথার মাধ্যমে  চলচ্চিত্র জগতে আত্মপ্রকাশ করেন। কিন্তু ছবিটি বানিজ্যিকভাবে ব্যর্থ হওয়ায় তিনি খুব বেশি পরিচিতি পাননি।  বীণা থোদরা চলচ্চিত্রের মাধ্যমে তামিল চলচ্চিত্র জগতে আত্মপ্রকাশ করেন। এই চলচিত্রে তিনি দিব্যা চরিত্রে অভিনয় করেন। দিব্যা ছিল একজন ধনী পরিবারের মেয়ে যে প্রেমে পড়ে একজন নিম্নবর্ণের পুরুষের সাথে পালিয়ে যায়। ডেকান ক্রনিকলের অনুপমা সুব্রহ্মণ্যম তার অভিনয়কে শালীন হিসাবে মূল্যায়িত করেন। 

২০১৯ সালে মালায়ালম ভাষার রোমান্টিক নাট্য ছবি কেত্তিওলানু এন্তে মালাখায় তিনি রিন্সি চরিত্রে অভিনয় করেন যা এক যুগান্তকারী ভূমিকা হিসাবে গন্য করা হয়। বীণার মতে রিন্সির চরিত্রটি এক অত্যন্ত সংযত চরিত্র।  টাইমস অফ ইন্ডিয়ার আনা ম্যাথিউস লিখেছেন যে রিন্সি চরিত্রটিতে বীণা সঠিক সংযমের সাথে অভিনয় করেছেন। 

২০২০ সালে, বীণা পারিবারিক নাটকীয় ছবি কোজিপ্পোরু  -তে অ্যানি এবং ব্ল্যাক কমেডি মনস্তাত্ত্বিক থ্রিলার ছবি লাভ -এ হরিথা নামক পার্শ্ব চরিত্রে অভিনয় করেছিলেন।  টাইমস অফ ইন্ডিয়ার পক্ষ থেকে কোঝিপ্পোরুর পর্যালোচনা করে, দীপা সোমান লিখেছেন যে বীনা গল্পের সীমিত পরিসরের মধ্যেও ভালো অভিনয় করেছেন। 

 চলচ্চিত্র তালিকা 
বছর শিরোনাম ভূমিকা মন্তব্য  ২০১৭ কদমকধা জিনা Harikumar, M.R. (21 December 2019). "ഇതാണ് സ്ലീവാച്ചന്റെ 'മാലാഖ'; വീണ നന്ദകുമാർ അഭിമുഖം..." manoramaonline (in Malayalam). Retrieved 13 March 2021. ২০১৮ থোদরা দিব্যা তামিল সিনেমা  ২০১৯ কেত্তিওলানু এন্তে মালাখা রিন্সি  ২০২০ কোজিপ্পোরু অ্যানি  লাভ হরিথা  ২০২১ মারাক্কার: লায়ন অফ দ্যা আরবিয়ান সী  রাজকুমারী আয়ারচার দাসী অকৃত্রিম ভূমিকা  ২০২২ ভীষ্ম পরবম জেসি  ২০২৩ ভয়েস অফ সত্যনাথন সুসান  ২০২৪ বোগেনভিলিয়া মীরা 

 তথ্যসূত্র 

বিষয়শ্রেণী:CS1 Malayalam-language sources (ml)
বিষয়শ্রেণী:জীবিত ব্যক্তি
বিষয়শ্রেণী:১৯৯০-এ জন্ম
বিষয়শ্রেণী:মালয়ালম চলচ্চিত্র অভিনেত্রী